CELEX: 62021CN0814
Language: hu
Date: 2021-12-21 00:00:00
Title: C-814/21. sz. ügy: 2021. december 21-én benyújtott kereset – Európai Bizottság kontra Lengyel Köztársaság

2022.2.21.   
            
            
               HU
            
            
               Az Európai Unió Hivatalos Lapja
            
            
               C 84/31
            
         
      2021. december 21-én benyújtott kereset – Európai Bizottság kontra Lengyel Köztársaság
      (C-814/21. sz. ügy)
      (2022/C 84/41)
      Az eljárás nyelve: lengyel
      
         Felek
      
      
         Felperes: Európai Bizottság (képviselők: J. Tomkin, A. Szmytkowska meghatalmazottak)
      
         Alperes: Lengyel Köztársaság
      
         Kereseti kérelmek
      
      
                  —
               
               
                  A Bíróság állapítsa meg, hogy a Lengyel Köztársaság – mivel az Európai Unió azon polgáraitól, akik nem rendelkeznek lengyel állampolgársággal, de a Lengyel Köztársaságban rendelkeznek lakóhellyel, megtagadta azt a jogot, hogy politikai pártokban tagsággal rendelkezzenek – nem teljesítette az Európai Unió működéséről szóló szerződés 22. cikkéből eredő kötelezettségeit;
               
            
                  —
               
               
                  kötelezze a Lengyel Köztársaságot a költségek viselésére.
               
            
         Jogalapok és fontosabb érvek
      
      Az Európai Unió működéséről szóló szerződés 22. cikke értelmében minden uniós polgár, akinek lakóhelye olyan tagállamban van, amelynek nem állampolgára, a lakóhelye szerinti tagállam helyhatósági választásain választójoggal rendelkezik és választható ugyanolyan feltételekkel, mint az adott tagállam állampolgárai.
      A Bizottság úgy véli, hogy a lengyel állampolgársággal nem rendelkező, de a Lengyel Köztársaságban lakóhellyel rendelkező uniós polgárok politikai párttagságának megtagadása megakadályozza, hogy az uniós polgárok az Európai Unió működéséről szóló szerződés 22. cikke által rájuk ruházott politikai jogaikat a lengyel állampolgárokkal azonos feltételek mellett gyakorolják.